REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**III. IZMJENE I DOPUNE PROGRAMA**

**građenja komunalne infrastrukture na području Općine Punat u 2020. godini**

Sadržaj:

1. Pravni temelj za donošenje akta i obrazloženje;
2. Prijedlog III. Izmjena i dopuna Programa građenja komunalne infrastrukture na području Općine Punat u 2020. godini

Predlagatelj:
općinski načelnik

Punat, prosinac 2020. godine

PRAVNI TEMELJ ZA DONOŠENJE AKTA

 Članak 67. Zakona o komunalnom gospodarstvu („Narodne novine“ broj 68/18, 110/18 i 32/20), članak 33. stavka 13. Zakona o održivom gospodarenju otpadom („Narodne novine“ broj 94/13, 73/17, 14/19 i 98/19) i članak 31. Statuta Općine Punat („Službene novine Primorsko- goranske županije“ broj 8/18, 10/19 i 3/20).

OBRAZLOŽENJE

 Predstavničko tijelo jedinice lokalne samouprave temeljem članka 67. Zakona o komunalnom gospodarstvu („Narodne novine“ broj 68/18, 110/18 i 32/20), za svaku kalendarsku godinu, donosi Program građenja komunalne infrastrukture.

 Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

 Ovim III. izmjenama i dopunama Programa građenja komunalne infrastrukture na području Općine Punat u 2020. godini predlažu se sljedeće izmjene i dopune:

**Izgradnja nerazvrstane ceste SU15**

Izmijenjeni su iznosi procjene troškova za imovinsko pravne radnje te izradu projektne dokumentacije sukladno izvršenim aktivnostima dok je iznos procjene troškova građenja znatno smanjen budući da će se s gradnjom nerazvrstane ceste započeti 2021. godine nakon javne nabave koja će biti provedena do kraja 2020. godine.

**Izgradnja nerazvrstane ceste SU12**

Dopunjen je iznos procjene troškova za imovinsko pravne radnje.

**Izgradnja nerazvrstane ceste OU60**

Dopunjen je iznos procjene troškova za imovinsko pravne radnje.

**Izgradnja nerazvrstane ceste OU45**

Dopunjen je iznos procjene troškova za imovinsko pravne radnje.

**Izgradnja nerazvrstane ceste OU63**

Dopunjen je iznos procjene troškova za imovinsko pravne radnje.

**Elaborati urisa izvedenog stanja nerazvrstanih cesta**

Izmijenjen je iznos procjene troškova sukladno izvršenim aktivnostima.

**Izgradnja nerazvrstane ceste OU28**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 smanjuju se predviđena sredstva za projektnu dokumentaciju.

**Izgradnja nerazvrstane ceste OU49 s parkiralištem i KPP28**

Izmijenjen je iznos procjene troškova projektne dokumentacije sukladno izvršenim aktivnostima.

**Izgradnja nerazvrstane ceste KPP18**

Izmijenjen je iznos procjene troškova imovinsko-pravnih radnji i projektne dokumentacije sukladno izvršenim aktivnostima.

**Izgradnja pločnika u dijelu ulice I.G.Kovačića**

Izmijenjen je iznos procjene troškova projektne dokumentacije sukladno izvršenim aktivnostima.

**Izgradnja ostalih nerazvrstanih cesta**

Izmijenjen je iznos procjene troškova imovinsko pravnih radnji, projektne dokumentacije i gradnje sukladno izvršenim aktivnostima.

**Izgradnja nerazvrstane ceste – obalne šetnice**

Izmijenjen je iznos procjene troškova za imovinsko pravne radnje za nerazvrstane cestu– obalnu šetnicu sukladno izvršenim aktivnostima.

**Izgradnja nerazvrstane ceste SU6**

Izmijenjen je iznos procjene troškova za projektnu dokumentaciju i građenje sukladno planiranim aktivnostima do kraja godine.

**Uređenje prometnice i pješačke zone ispred hotela „Park“**

Dodana je aktivnost zbog potrebe za uređenjem.

**Uređenje prilaza stambenim objektima u ulici Kralja Zvonimira**

Dodana je aktivnost zbog velikih količina oborina i potrebe za uređenjem prilaza koji koristi veći broj stambenih objekata.

**Uređenje Centralnog trga u Puntu**

Izmijenjen je iznos procjene troškova sukladno izvršenim aktivnostima.

**Ostala gradnja**

Izmijenjen je iznos procjene troškova za projektnu dokumentaciju i građenje sukladno izvršenim aktivnostima.

**Uređenje dječjeg igrališta**

Zbog planiranog smanjenja prihoda Proračuna Općine Punat uzrokovanih pandemijom virusa COVID-19 odustaje se od predmetne aktivnosti. Izvršenje aktivnosti i izvođenje radova planirat će se u sljedećoj godini.

**Komunalna urbana oprema**

Izmijenjen je iznos procjene troškova sukladno izvršenim aktivnostima odnosno sukladno troškovima nabavljene komunalne urbane opreme.

**Izgradnja javne rasvjete na Centralnom trgu**

Izmijenjen je iznos procjene troškova sukladno izvršenim aktivnostima.

**Izgradnja javne rasvjete na nerazvrstanoj cesti SU6**

Dodana je aktivnost sukladno planiranim aktivnostima i dinamici izgradnje SU6

**Ostala ulaganja u javnu rasvjetu - Punat**

Povećao se iznos ulaganja zbog potrebe izmjene postojećih dotrajalih rasvjetnih tijela.

**Ostala ulaganja u javnu rasvjetu – Stara Baška**

Izmijenjen je iznos procjene troškova sukladno izvršenim aktivnostima.

**Energetski pregled javne rasvjete Općine Punat**

Izmijenjen je iznos procjene troškova sukladno izvršenim aktivnostima.

**Izgradnja oborinske odvodnje u ulici Kralja Zvonimira i Puntarskih mornara**

Izmijenjen je iznos procjene troškova sukladno izvršenim aktivnostima.

**Izgradnja oborinske odvodnje u ulici Buka**

Izmijenjen je iznos procjene troškova sukladno izvršenim aktivnostima.

**Izgradnja oborinske odvodnje u ulici Prgon**

Izmijenjen je iznos procjene troškova sukladno izvršenim aktivnostima.

**Izgradnja oborinske odvodnje u ulici Put sv. Trojice**

Dodana je aktivnost kako bi se uz projekt izgradnje kanalizacije u ulici Put sv. Trojice riješio problem oborinske odvodnje.

**Izgradnja oborinske odvodnje SU 6**

Dodana je aktivnost sukladno planiranim aktivnostima i dinamici izgradnje SU6

**Ostala ulaganja u izgradnju građevina oborinske odvodnje**

Izmijenjen je iznos procjene troškova sukladno izvršenim aktivnostima.

**Dodatna ulaganja u obnovu zapuštenih nerazvrstanih cesta – poljski putevi**

Povećan je iznos planiranih aktivnosti zbog velikih količina oborina i potrebe za sanacijom frekventnih poljskih puteva.

**Dodatno uređenje parka Kostarika i sanacija postojećih opločnika u parkovima**

Izmijenjen je iznos procjene troškova sukladno izvršenim aktivnostima.

**Nabava stepenica za grobne niše**

Izmijenjen je iznos procjene troškova sukladno izvršenim aktivnostima.

**Rekonstrukcija mrtvačnice na groblju u Puntu**

Dodana je aktivnost izrade projektne dokumentacije kako bi se u slijedećoj godini pristupilo rekonstrukciji.

 Izvršene su i izmjene izvora financiranja na planiranim aktivnostima sukladno planiranim prihodima izmjene i dopune Proračuna, a vodeći računa o namjenskom trošenju istih.

 Sukladno gore navedenim izmjenama i dopunama korigirana je i rekapitulacija izvora financiranja i rekapitulacija ukupnih programskih aktivnosti po vrsti komunalne infrastrukture.

S obzirom da II. Izmjene i dopune Proračuna Općine Punat za 2020. godinu s projekcijama za 2021. i 2022. godinu stupaju na snagu prvog dana od dana objave u Službenim novinama Primorsko-goranske županije predlaže se da i ove III. Izmjene i dopune Programa stupe na snagu prvog dana od dana objave.

 Slijedom navedenog, predlaže se Općinskom vijeću donošenje III. Izmjena i dopuna Programa kao u prijedlogu.